da en da en fr da da da nl da da lb nl fi da da da da da en da en fr en fr da en da sv en uz nl da da nb da da en da da da en sv fr fi da da de da de da da da nb da da en da da en da da da da da da da da da en da en en en en da da en da da sv da da fr en da de fr da de da da de nl da da da en da da da da da fr ceb en nl ceb fr de da da
Pasning og beskæring af hindbær | ISABELLAS
af Anita Banner og Susie Helsing Nielsen 29.05.2013
Foto Niels Jensen, Colourbox, Betina Hastoft og Wichmann+bendtsen photography.
Hindbær i haven - en guide til arter og sorter samt pasning og pleje.
Hindbær er ikke bare hindbær. Der skelnes mellem to slags: Sommerhindbær, der modner fra midt i juli og tre-fire uger frem, og efterårshindbær, der modner fra august og bliver ved, til frosten kommer. De to slags bær ligner hinanden på udseendet. Sommerbærrene er dog lidt mindre end efterårsbærrene og har måske lidt mere aroma. Efterårsbærrene derimod slipper for den store plageånd "larver i hindbær".
Marts-april og oktober-november er bedste plantetid. Inden plantning skal jorden være renset for ukrudt. Plant hindbær med 50 cm's afstand i rækken. Efter plantning skal alle stængler skæres tilbage til 20-30 cm. Det giver planten ekstra kraft til rodudvikling og nye sommerskud, når den ikke skal tænke på bær den første sæson. Sørg for en jævnlig grundvanding af rækken. Hindbær holder meget af våde somre.
Sommerhindbær: 'Algonguin' har orangerøde middelstore velsmagende bær, få torne og modner allerede i starten af juli. 'Glen Ample' har store velsmagende røde bær og er en meget sund plante med glatte stængler. 'Tulameen' er en ny sort med store lyserøde bær, modner fra sidst i juli. Højt udbytte.
Efterårshindbær: 'Autumn Bliss' har store røde bær med god smag. 'Autumn Bliss gul' har gule bær og mange torne. 'Polka' er en ny sort med mørkerøde bær og fin smag. 'Fallgold' har gule, relativt små søde og velsmagende bær.
Lav en skøn og rustik tærte med hindbær og solbær - få opskriften her.
Hindbær vokser på en særlig måde. Rødderne under jorden kan leve i årevis, men over jorden bliver planten aldrig mere end to år gammel. Sommerhindbær bærer frugt på skud, der blev dannet året før. Efterårshindbær bærer frugt på sommerskuddene.
Sommerhindbær skal beskæres straks efter høst i august. Alle gamle skud, som har båret frugt, skæres væk helt ved grunden. Efterårshindbærrene skal beskæres i marts-april. Metoden er ganske ligetil, idet du simpelthen fjerner alle skud ved jordoverfladen. Hindbær breder sig effektivt med udløbere, så det er bedst at isolere dem fra andre planter, så de er til at styre.
Bærerne vokser hurtigt på den tidligt blomtrende frugtbusk.
Der skelnes mellem to slags hindbær: sommer- og efterårsbær.
Er din elregning også steget? Sådan sparer du på strømmen!
Sådan laver du syltede grønne tomater
Havekalender 2022: Isabellas' gøremål i haven — uge for uge
Er din elregning også steget? Sådan sparer du på strømmen!
Sådan fjerner du kalk fra din bruseniche
Vild med Nutella? Så nemt kan du lave din egen version!
Kontakt Køb abonnement Annoncør
Administrer samtykke Cookie- og privatlivspolitik